b'\n_START_ARTICLE_\nPoliti\xc4\x8dne znanosti\n_START_PARAGRAPH_\nPoliti\xc4\x8dne znanosti (vede) oziroma s skupno besedo politologija je skupek dru\xc5\xbebenih ved, ki se ukvarjajo s preu\xc4\x8devanjem politike, politi\xc4\x8dnega \xc5\xbeivljenja in odnosov ter vlogo \xc4\x8dloveka v politiki. Izraz \xc2\xbbpoliti\xc4\x8dne znanosti\xc2\xab\xc2\xa0je pravzaprav napa\xc4\x8den (ker obstaja samo tista, ena politi\xc4\x8dna znanost) - napaka izhaja iz izraza za \xc2\xbbpravne znanosti\xc2\xab, ker se pravo deli na \xc2\xbbljudsko\xc2\xab\xc2\xa0in\xc2\xa0\xc2\xbbcerkveno (kanonsko) pravo\xc2\xab.\n_START_SECTION_\nZgodovina\n_START_PARAGRAPH_\nZa pionirja na podro\xc4\x8dju politologije velja gr\xc5\xa1ki filozof Platon (\xc2\xbbDr\xc5\xbeava\xc2\xab). _NEWLINE_Vendar se je politologija kot \xc5\xa1tudijska smer uveljavila \xc5\xa1ele konec 19. stoletja, ko so bili ustanovljeni prvi oddelki na univerzah v severni Ameriki. V Evropi se je razvila v okviru \xc2\xbbdemokrati\xc4\x8dne vzgoje\xc2\xab\xc2\xa0(torej v smislu denacifikacije) po drugi svetovni vojni. Tako se je najprej pou\xc4\x8devala v Nem\xc4\x8diji, nato v Avstriji (kjer so prvi profesorji postali prvotno izu\xc4\x8deni pravniki, teologi, zgodovinarji ipd.) in drugod. _NEWLINE_Kmalu se je razvila \xc5\xa1ola behaviorizma. V tem kontekstu se je politologija oziroma celo dru\xc5\xbeboslovje za\xc4\x8delo zgledovat po naravoslovju. Tako so v politologijo pre\xc5\xa1li analiti\xc4\x8dna strogost (tudi matemati\xc4\x8dni modeli) ter metodolo\xc5\xa1ka rigoroznost (statisti\xc4\x8dni procesi).\n_START_SECTION_\nPolitologija kot znanstvena praksa\n_START_PARAGRAPH_\n\xc5\xbdal javnost pogosto izena\xc4\x8di politologa z politikom. Vendar je treba razlikovat med tema dvema pojmoma: politik ustvarja politiko, politolog pa se ukvarja s politi\xc4\x8dnimi vpra\xc5\xa1anji na znanstvenem nivoju. _NEWLINE_Pomembni predmeti raziskovanja so za politologijo predvsem: strukturni problemi demokracije, politi\xc4\x8dne stranke, dru\xc5\xbebena gibanja, mednarodni odnosi, dr\xc5\xbeavne intervencije, gospodarska politika, javno mnenje, mno\xc5\xbei\xc4\x8dni mediji, obna\xc5\xbeanje volivcev ipd.'